**Categoriile de venituri supuse impozitului pe venit, potrivit prevederilor art. 61 din Codul fiscal:**

* venituri din activităţi independente, definite conform art. 67 din Codul fiscal
* venituri din drepturi de proprietate intelectuală, definite potrivit art. 70 din Codul fiscal
* venituri din salarii şi asimilate salariilor, definite conform art. 76 din Codul fiscal
* venituri din cedarea folosinţei bunurilor, definite conform art. 83 din Codul fiscal
* venituri din investiţii, definite conform art. 91 din Codul fiscal
* venituri din pensii, definite conform art. 99 din Codul fiscal
* venituri din activităţi agricole, silvicultură şi piscicultură, definite conform art. 103 din Codul fiscal;
* venituri din premii şi din jocuri de noroc, definite conform art. 108 din Codul fiscal titlu
* venituri din transferul proprietăţilor imobiliare, definite conform art. 111 din Codul fiscal
* venituri din alte surse, definite conform art. 114 şi 117 din Codul fiscal

**Dintre veniturile prevăzute la alin.(1) sunt venituri cu caracter permanent următoarele:**

1. venituri din activităţi independente, definite conform art. 67
2. venituri din drepturi de proprietate intelectuală, definite potrivit art. 70
3. venituri din salarii şi asimilate salariilor, definite conform art. 76
4. venituri din cedarea folosinţei bunurilor imobile, definite conform art. 83
5. venituri din cedarea folosinţei terenurilor;
6. venituri din activităţi agricole, silvicultură şi piscicultură, definite conform art. 103

**Dovedirea veniturilor cu caracter permanent, obținute pe ultimele 12 luni anterioare cererii, realizate de membrii familiei, se realizează pe baza următoarele documente justificative:**

* adeverință de salariu;
* cupoane de pensie, pentru veniturile din pensii;
* adeverință de la primărie pentru venituri obținute din activităţi agricole, silvicultură şi piscicultură;
* adeverință de la primărie pentru veniturile obținute din cedarea folosinţei bunurilor imobile, precum și pentru veniturile din cedarea folosinţei terenurilor;
* declarație pe proprie răspundere pentru veniturile obținute din activităţi independente, precum și pentru veniturile din drepturi de proprietate intelectuală.